Rapport mill-Kummissjoni - “Tfassil aħjar tal-liġijiet 2005” skond l-Artikolu 9 tal-Protokoll dwar l-applikazzjoni tal-prinċipji tas-sussidjarjetà u l-proporzjonalità (it-13-il rapport) {SEC(2006)737} /* KUMM/2006/0289 finali */





[pic] | KUMMISSJONI TAL-KOMUNITAJIET EWROPEJ | Brussel 13.6.2006 KUMM(2006) 289 finali RAPPORT MILL-KUMMISSJONI “TFASSIL AĦJAR TAL-LIĠIJIET 2005” skond l-Artikolu 9 tal-Protokoll dwar l-applikazzjoni tal-prinċipji tas-sussidjarjetà u l-proporzjonalità (it-13-il rapport) {SEC(2006)737} RAPPORT MILL-KUMMISSJONI “TFASSIL AĦJAR TAL-LIĠIJIET 2005”skond l-Artikolu 9 tal-Protokolldwar l-applikazzjoni tal-prinċipji tas-sussidjarjetà u l-proporzjonalità(it-13-il rapport) Dan ir-rapport huwa t-13-il reviżjoni annwali ta’ l-applikazzjoni tal-prinċipji tas-sussidjarjetà u l-proporzjonalità. Ikopri wkoll il-progress fit-titjib ta’ l-ambjent regolatorju fl-Unjoni Ewropea[1]. 1. Regolamentazzjoni aħjar It-titjib ta’ l-ambjent regolatorju huwa kruċjali sabiex jiżdiedu l-kompetittività, it-tkabbir u l-impjiegi u sabiex jiġi promoss l-iżvilupp sostenibbli u kwalità ta’ ħajja aħjar għaċ-ċittadini Ewropej. Dan it-titjib jeħtieġ sforzi konġunti min-naħa tal-Parlament Ewropew, il-Kunsill, il-Kummissjoni u l-Istati Membri. L-għanijiet u l-azzjonijiet ewlenin favur regolamentazzjoni aħjar ta’ l-istituzzjonijiet ta’ l-UE huma stabbiliti f’żewġ dokumenti: il-pjan ta’ azzjoni tal-Kummissjoni dwar regolamentazzjoni aħjar, kif riveduta f’Marzu 2005[2], u l-Ftehim Inter-Istituzzjonali (IIA) dwar Tfassil Aħjar tal-Liġijiet mill-Parlament Ewropew, il-Kunsill u l-Kummissjoni f’Diċembru 2003[3]. Fl-2005, l-interess sabiex tittejjeb il-kwalità regolatorja kompla jikber. Varjetà ta’ inizjattivi tnedew f’fora differenti, li jirrifletti l-importanza mogħtija lil din il-kwistjoni. 1.1. Azzjonijiet meħuda mill-Kummissjoni Fl-2005, il-Kummissjoni l-ġdida identifikat bħala l-għan ċentrali tagħha, il-kisba ta’ tkabbir aktar qawwi u li jdum, u l-ħolqien ta’ aktar impjiegi u impjiegi aħjar. Meta ħabbret bidu ġdid għall-Istrateġija ta’ Liżbona[4], saħqet fuq numru ta’ kwistjonijiet ewlenin – li jdaħħlu fis-seħħ inċentivi regolatorji għan-negozju, tneħħija ta’ spejjeż mhux neċessarji u t-tneħħija ta’ l-ostakoli regolatorji għall-addattabilità u l-innovazzjoni. Dawn il-punti ssaħħu f’Marzu 2005 f’Komunikazzjoni bit-titolu “Regolamentazzjoni aħjar għat-tkabbir u l-impiegi fl-Unjoni Ewropea”[5] Minn dak iż-żmien, il-Kummissjoni, b’konformità mal-Pjan ta’ Azzjoni ta’ Marzu 2005: - approvat linjigwida ta’ l-assessjar ta’ l-impatt riveduti[6]; - adottat Komunikazzjoni dwar metodoloġija komuni ta’ l-UE għall-ispejjeż amministrattivi ta’ l-assessjar imposti bil-leġiżlazzjoni[7]; - adottat Komunikazzjoni dwar ir-riżultat ta’ l-iskrining tal-proposti leġiżlattivi pendenti[8]; - adottat Komunikazzjoni dwar l-istrateġija għas-simplifikazzjoni ta’ l-ambjent regolatorju[9]; - nediet grupp ta’ esperti regolatorji nazzjonali fuq livell għoli[10]. Il-Konsultazzjoni tal-partijiet interessati Fl-2005, in-numru ta’ konsultazzjonijiet żdiedu b’mod sinifikanti, b’187 Komunikazzjoni non-leġiżlattiva (+28 meta mqabbel ma’ l-2004) u 106 konsultazzjoni bbażata fuq l-internet (+11) permezz tal-web portal "Il-Vuċi Tiegħek fl-Ewropa". Il-konformità ġenerali ma' l-istandards minimi għall-konsultazzjoni pubblika kienet tajba[11]. L-esperjenza wriet li hemm lok għal aktar titjib fil-(1) provvediment ġenerali tal- feedback dwar kif il-kummenti ttieħdu in konsiderazzjoni fi proposta jew għala twarrbu; u (2) l-iżgurar li l-kummenti li waslu ġew ippubblikati sistematikament. Stima ta’ l-Impatt Fl-2005, il-Kummissjoni tejbet aktar il-qafas metodoloġiku għall-assessjar ta' l-impatti potenzjali tal-proposti tagħha[12] u żiedet in-numru[13] u l-kwalità[14] ta’ l-istimi ta’ l-impatt infushom li jakkompanjaw l-aktar inizjattivi importanti tagħha. Attenzjoni partikolari għandha tingħata biex ikun żgurat li l-għażliet alternattivi tal-politika jiġu eżaminati sewwa, billi jibdew kmieni fiċ-ċiklu ta’ l-iżvilupp, bħala parti minn qafas ta’ appoġġ u kontroll tal-kwalità imsaħħaħ. Ġbir u użu ta’ perizja L-2005 rat tnedija operazzjonali tas-SINAPSE (Informazzjoni Xjentifika għall-Appoġġ fil-Politika fl-Ewropea), interface ġdid u b’saħħtu bejn l-esperti u dawk li jfasslu l-politika (ta’ l-UE)[15]. Aktar minn 300 organizzazzjoni xjentifika Ewropea u internazzjonali rreġistrat fl-2005. Din l-għodda se tgħin għal aktar progress fil-kwalità, t-trasparenza u l-effettività tal-ġbir tal-perizji, skond il-prinċipji u l-istandards stabbiliti mill-Kummissjoni fil-Komunikazzjoni tagħha ta’ l-2002 dwar il-ġbir u l-użu tal-pariri minn esperti esterni[16]. Wara l-impenji meħuda f’Lulju 2004 mill-President Barroso lill-Parlament Ewropew, il-Kummissarju ħa passi importanti 'l quddiem sabiex tittejjeb it-trasparenza fir-rigward tal-gruppi esperti. B’mod partikolari, minn Ottubru 2005, hemm reġistru li jipprovdi lill-Parlament Ewropew u lill-pubbliku b'informazzjoni standard dwar bejn wieħed u ieħor 1200 grupp ta' esperti li jagħtu parir lill-Kummissjoni[17]. L-aġġornar u s-simplifikazzjoni ta’ l-acquis F’Ottubru 2005, il-Kummissjoni adottat fażi ġdida ta’ l-istrateġija tagħha għas-simplifikazzjoni tar-regoli eżistenti[18], li tkompli u ssaħħaħ l-ewwel programm komprensiv ta’ simplifikazzjoni mniedi fi Frar 2003[19]. Ibbażat fuq il-kontribut mill-Istati Membri[20] u l-partijiet interessati[21], l-istrateġija l-ġdida pproponiet programm fuq 3 snin li jiġi aġgornat regolarment. In-numru tal-proposti ta’ simplifikazzjoni ppreżentati mill-Kummissjoni se jiżdiedu b’mod sinifikanti: il-programm jipprevedi r-revoka, il-kodifikazzjoni u t-tnedija mill-ġdid jew il-modifika ta’ l-atti legali 222 (b’effetti sinifikattivi li jaffettwaw aktar minn 1 400 att relatat). Eżaminazzjoni ta’ l-ispejjeż amministrattivi Fl-2005, il-Kummissjoni ttestjat, ivvalidat u ppreżentat metodoloġija sabiex tagħmel stima ta’ l-ispejjeż amministrattivi imposti bil-leġiżlazzjoni ta’ l-UE.[22] Hija kkonkludiet ukoll li strateġija komuni fuq livell ta’ l-UE setgħet ssir u kien ikollha valur miżjud ċar. Il-Kummissjoni ħabbret l-inklużjoni ta’ dik il-metodoloġija fil-linjigwida ta’ l-istima ta' l-impatt tagħha u l-linji gwida ta' evalwazzjoni[23]. Hija impenjat ruħha li tesplora jekk il-metodoloġija komuni ta' l-UE tistax tintuża biex tassessja l-piż amministrattiv kumulattiv fuq livell settorali[24]. Ħabbret ukoll l-intenzjoni tagħha li tirfina aktar il-metodoloġija bl-għajnuna tal-grupp ta’ livell għoli ta’ esperti nazzjonali dwar regolamentazzjoni aħjar. L-Għażla ta’ l-istrumenti Fil-Pjan ta’ Azzjoni rivedut tagħha ta’ l-2005, il-Kummissjoni tenniet il-bżonn li tagħti aktar attenzjoni lill-għażla ta' strumenti sabiex issegwi l-għanijiet tat-Trattat u timplimenta l-politiki ta' l-UE. Dawk li jfasslu l-politika għandhom dejjem iħabirku biex jesploraw firxa ta’ għażliet leġiżlattivi u non-leġiżlattivi li potenzjalment jistgħu jilħqu dawn l-għanijiet. Sabiex tiżdied il-kuxjenza u l-kontribut ta’ ambjent aktar favorevoli għall-użu ta' strumenti regolatorji oħra, il-Kummissjoni bdiet inventorju tal-każi eżistenti ta’ l-awto-regolamentazzjoni u l-ko-regolamentazzjoni ta’ l-UE. Il-Kumitat Ekonomiku u Socjali Ewropew (EESC) u l-Kummissjoni eżaminaw kif jistgħu jiġbru tagħrif operazzjonali dwar l-awto-regolamentazzjoni u l-ko-regolamentazzjoni ta’ l-UE, jiffaċilitaw l-iskambju ta’ l-informazzjoni u jidentifikaw l-aqwa prattiċi. Huma ddeċidew li jniedu database ġdida fl-2006. Filwaqt li nsistew dwar il-potenzjal ta’ alternattivi regolatorji, l-istrateġija tal-Kummissjoni tagħraf ukoll, li f’ħafna każijiet, ir-regolamenti jibqgħu l-eħfef mod biex jilħqu l-istrateġiji ta' l-UE. Per eżempju dan kien issottolineat mill-Osservatorju dwar is-Suq Uniku tal-Kumitat Ekonomiku u Soċjali Ewropew. Monitoraġġ ta’ l-applikazzjoni tal-liġi Komunitarja Ir-responsabbiltà primarja għall-applikazzjoni tal-liġi Komunitarja qiegħda għand l-amministrazzjonijiet nazzjonali (u l-qrati) fl-Istati Membri. Ir-rwol tal-Kummissjoni huwa biex tiżgura li l-liġi Komunitarja tiġi trasposta u applikata b’mod diliġenti u kif suppost. Il-progress ma’ monitoraġġ tat-transpożizzjoni u l-iċċekkjar tal-konformità prinċipalment jiddependi fuq id-disponibbiltà ta’ l-istandards tat-tabelli ta’ konkordanza[25], l-użu sistematiku ta’ notifikazzjoni elettronika tal-miżuri trasposti, identifikazzjoni kmieni tal-problemi li jista’ jkun hemm u għajnuna teknika, kif ukoll l-użu ta’ sistema sabiex tfakkar. Fl-2005, l-Istati Membri ġodda ġew integrati b’mod sħiħ fil-proċess regolari ta’ monitoraġġ. L-Istati Membri ġodda komparattivament sejrin tajjeb fir-rigward tan-notifika tal-miżuri nazzjonali għat-traspożizzjoni tad-direttivi. Il-progress dwar it-tabelli ta’ konkordanza kien aktar limitat. Fid-direttivi proposti tagħha, il-Kummissjoni b’mod sistematiku inkludiet dispożizzjoni li teħtieġ li l-Istati Membri jipprovdu tabelli simili imma din id-dispożizzjoni mhux dejjem kien hemm qbil dwarha fil-Kunsill. L-immaniġġjar ta’ l-ilmenti u l-ksur, element ewlieni ieħor għall-iżgurar ta' applikazzjoni tajba tal-liġi ta’ l-UE, ittejjeb fuq livelli differenti. L-użu ta' miżuri anqas formali żdied ukoll fl-2005. Skrining u rtirar tal-proposti pendenti Il-Pjan ta’ Azzjoni rivedut ta’ Marzu 2005 pprovda għall-iskrining tal-proposti pendenti, fir-rigward tar-rilevanza ġenerali tagħhom u l-impatt tagħhom fuq il-kompetittività[26]. Il-proposti pendenti trażmessi lil-leġiżlatur qabel l-1 ta' Jannar 2004 kienu kollha skrinjati (183 proposta). Din l-inizjattiva kienet innovazzjoni, minħabba li marret lilhinn mill-eżerċizzju tekniku (i.e. l-irtirar regolari tal-proposti li m'għadhomx kurrenti). F’Settembru 2005, il-Kummissjoni ħabbret l-intenzjoni tagħha li tirtira 68 proposta[27]. Dawn instabu li ma kinux konsistenti ma' l-għanijiet ta’ Liżbona u/jew il-prinċipji ta’ regolamentazzjoni aħjar, kellhom ftit ċans li jiġu adottati jew kienu skadew minħabba raġunijiet ta’ għanijiet. Wara li l-Parlament u l-Kunsill ingħataw żmien sabiex jesprimu l-opinjonijiet tagħhom u wara li eżaminaw il-kummenti, il-Kummissjoni formalment irtirat il-proposta tagħha billi ppubblikat il-lista tagħhom fl-2006 fil-Ġurnal Uffiċjali. 1.2. Azzjonijiet meħuda mill-Parlament Ewropew, il-Kunsill, il-Kumitat tar-Reġjuni u l-Kumitat Ekonomiku u Soċjali Ewropew Fl-2005, il-Parlament Ewropew beda jaħdem fuq għadd ta’ rapporti li jagħtu ħarsa lejn l-aspetti varji ta’ regolamentazzjoni aħjar, ħafna minnhom waslu biex jiġu adottati fl-2006. il-Kunsill u l-Presidenza tiegħu, ugwalment kienu ħerqana li jżommu momentum qawwi għal regolamentazzjoni aħjar[28]. Il-Kumitat tar-Reġjuni u l-Kumitat Ekonomiku u Soċjali Ewropew ukoll ħadu sehem attiv fid-dibattitu ta' regolamentazzjoni aħjar. Kien hemm żviluppi promettenti fuq l-istimi ta' l-impatt. Il-Parlament Ewropew temm l-ewwel stima ta' l-impatt fuq emendi għal proposta tal-Kummissjoni, kif għamel il-Kunsill, fil-forma ta’ proġett pilota. L-isfida tkun biex tgħaddi mill-fażi tat-testjar għal applikazzjoni wiesgħa. Żvilupp notevoli kien il-qbil f’Novembru 2005 dwar 'Strateġija Komuni għall-Istima ta’ l-Impatt’ Inter-Istituzzjonali, li tistabbilixxi regoli tat-traffiku” bażiċi għall-istima ta’ l-impatt tul il-proċess leġiżlattiv. ‘L-Istrateġija Komuni’ tista’ tidher bħala l-ewwel pass fl-elaborazzjoni tal-metodoloġija komuni għall-istima ta’ l-impatt prevista għall-Ftehim Inter-Istituzzjonali Dwar Tfassil Aħjar tal-Liġijiet (IIA). Jeħtieġ li jsir aktar xogħol mill-Istituzzjonijiet l-oħra. Per eżempju, il-Kummissjoni tixtieq tara impenn mill-Istati Membri sabiex jagħmlu stima ta’ l-impatt tal-proposti li jippreżentaw għall-l-kooperazzjoni tal-pulizija u dik ġudizzjarja f’materji kriminali (dak li hu hekk imsejjaħ it-tielet pilastru). F’dan il-qasam, il-Kummissjoni u l-Istati Membri għandhom id-dritt ta’ l-inizjattiva. Għalkemm il-Kummissjoni tanalizza l-impatt possibbli tal-proposti tagħha tat-‘tielet pilastru’, l-Istati Membri ma jagħmlux dan. F’ħafna każijiet, il-proposti tagħhom ma jinkludux memorandum ta’ spjegazzjoni tajjeb lanqas. Dwar l-ispejjeż amministrattivi imposti bil-leġiżlazzjoni ta' l-UE, l-impenn ċar meħud mill-Ministri fil-Kunsill, biex jipprovdu, fuq talba u bil-mod xieraq, l-informazzjoni meħtieġa biex jiġu evalwati dawn l-ispejjeż kien żvilupp tajjeb[29]. Madanakollu, il-Kunsill ma weġibx għall-Istedina tal-Kunsill Ewropew ta’ Marzu 2005 biex jilħaq ftehim mal-Kummissjoni dwar metodoloġija komuni[30]. Għall-kuntrarju, l-implimentazzjoni tad-dispożizzjonijiet IIA dwar is-simplifikazzjoni u l-koordinazzjoni tal-programm leġiżlattiv kienet limitata. La l-parlament u lanqas il-Kunsill ma mmodifikaw il-metodi ta’ ħidma għall-addozzjoni tal-proposti ta’ simplifikazzjoni[31]. F’dak li għandu x’jaqsam ma' l-element ewlieni għas-suċċess ta' xi programm ta' simplifikazzjoni, il-Kummissjoni tittama li l-leġiżlatur jipproċedi mal-proposti tas-simplifikazzjoni b’mod mgħaġġel. Koordinazzjoni aħjar ta’ l-iskedi leġiżlattivi annwali tat-tliet Istituzzjonijiet kienet diffiċli minħabba l-istrateġija li ma tikkommettix ruħha tal-Kunsill. 1.3. Azzjonijiet meħuda mill-Istati Membri Il-piż regolatorju fuq l-operaturi Ewropej huwa attribbwibbli prinċipalment għal-leġiżlazzjoni nazzjonali, minħabba l-importanza relattiva tagħha meta mqabbla mal-leġiżlazzjoni ta’ l-UE. Aktar minn hekk, l-Istati Membri għandhom rwol essenzjali f’regolamentazzjoni aħjar minħabba li huma responsabbli sabiex japplikaw u, fil-każ tad-direttivi, jittrasponu l-leġiżlazzjoni ta' l-UE fuq livell nazzjonali. Ir-riżultati għal regolamentazzjoni aħjar għalhekk prinċipalment tiddependi fuqhom. Il-Kummissjoni pproponiet li regolamentazzjoni aħjar issir parti mill-programmi nazzjonali ta’ “Liżbona” u rrakkomandat li l-Istati Membri jirrapportaw l-attivitajiet kurrenti tagħhom u l-azzjonijiet li għandhom l-għan li jieħdu. Din id-dimensjoni hija koperta fir-Rapport ta' Progress Annwali tal-Kummissjoni dwar ix-Xogħol u -Tkabbir ta' Jannar 2006. B’mod partikolari il-kummissjoni ssejjaħ lill-Istati Membri li m’għandhomx strateġija ta’ regolamentazzjoni aħjar, biex jivvalutaw l-impatt tal-leġiżlazzjoni proposta, biex jikkonsultaw b’mod sistematiku lill-partijiet interessati, biex jistabbilixxu programm għas-simplifikazzjoni tal-leġiżlazzjoni u jiżviluppaw metodoloġija għall-kejl ta’ l-ispejjeż amministrattivi. 2. Applikazzjoni tal-prinċipji tas-sussidjarjetà u l-proporzjonalità Il-Kummissjoni għamlet sforz speċjali biex tispjega kif il-miżuri li pproponiet jikkonformaw maż-żewġ prinċipji. L-introduzzjoni ta’ sistema ġdida għall abbozzar ta’ memorandum ta’ spjegazzjoni li jakkompanja kull proposta leġiżlattiva wassal għal ġustifikazzjoni aktar dettaljata u sistematika tal-bżonn ta’ l-azzjoni ta' l-UE. Il-Parlament Ewropew u l-Kunsill relattivament introduċew ftit emendi li jirreferu espliċitament għas-sussidjarjetà u l-proporzjonalità. L-interpretazzjoni bi qbil ta’ dawn il-prinċipji mhix sorprendenti meta wieħed jikkunsidra li l-konsultazzjoni laħqet livelli rekord[32], imma wkoll li parti kbira ħafna mill-proposti tal-Kummissjoni kienu fil-fatt qed iwieġbu għal stediniet magħmula mill-Kunsill Ewropew, il-Kunsill u l-Parlament Ewropew. Id-differnzi ħarġu fi ftit każijiet[33], imma t-tliet Istituzzjonijiet eventwalment irnexxielhom li jaslu għal interpretazzjoni komuni tas-sussidjarjetà u l-proporzjonalità għal kważi għalihom kollha. Rigward il-Kumitat tar-Reġjuni, il-parti l-kbira ta’ l-opinjonijiet tiegħu ma kkritikawx il-proposti tal-Kummissjoni fuq il-bażi tas-sussidjarjetà. F’każ minnhom, il-Kumitat ikkonkluda li l-proposta ma kkonformatx b’mod sħiħ ma' dak il-prinċipju[34]. Minn dak iż-żmien il-Kummissjoni ddeċidiet li tiritira dik il-proposta. Mill-parti tagħha, l-COSAC[35] organizzat proġett pilota biex tittestja s-sussidjarjetà ta' mekkaniżmu ta’ twissija minn qabel, provdut għat-Trattat Kostituzzjonali, fwar pakkett ta' proposti magħmula mill-Kummissjoni fl-2004. Għoxrin kamra tal-parlamenti nazzjonali ikkunsidraw li l-Kummissjoni ma ġġustifikatx b'mod adegwat il-proposti tagħha fir-rigward tas-sussidjarjetà. Erbatax ikkonkludew li għall-anqas aspett wieħed tal-pakkett kien qed jikser il-prinċipju tas-sussidjarjetà. Uħud minn dawn il-kritiki saru wkoll mill-Parlament Ewropew. Madankollu, xi kummenti kienu mmotivati minn argumenti li ma kinux relatati mas-sussidjarjetà. Dan juri l-bżonn sabiex jinħadem ftehim komuni tat-tifsira tal-prinċipju tas-sussidjarjetà, kif ukoll il-bżonn għal sforzi rinovati min-naħa tal-Kummissjoni biex tipprovdi justifikazzjoni espliċita u dettaljata tal-proposti tagħha fid-dawl tat-tħassib dwar is-sussidjarjetà. Rigward il-kontroll ġudizzjarju ex-post, il-prinċipju tas-sussidjarjetà kien imsemmi f’erba’ sentenzi u ordnijiet mogħtija mill-Qorti tal-Ġustizzja u l-Qorti ta’ l-Ewwel Istanza tal-Komunitajiet Ewropej fl-2005. Ebda sentenza ma kkonkludiet li l-prinċipju tas-sussidjarjetà kien inkiser. Il-prinċipju tal-proporzjonalità kien analizzat ukoll f’numru ta’ sentenzi, li wassal lill-Qorti Ewropea tal-Ġustizzja li tikkonkludi li ċertu obbligi ma kinux neċessarji biex jilħqu għanijiet magħmula minn direttiva kontestata. Finalment, l-arranġamenti istituzzjonali tal-futur għall-monitoraġġ u l-kontroll ta’ l-applikazzjoni tas-sussidjarjetà ġew diskussi bħala parti mill-“perjodu għar-riflessjoni, kjarifika u diskussjoni” imsejjaħ mill-Kunsill Ewropew tas-16 ta’ Ġunju 2005, wara riżultati negattivi tar-referendi Franċiżi u Olandiżi dwar it-Trattat Kostituzzjonali. F’Novembru 2005, il-Presidenza tal-Kunsill u l-Olanda organizzaw flimkien konferenza bit-titolu “Naqsmu s-setgħa fl-Ewropa”, immirat prinċipalment sabiex jinstabu mezzi sabiex jittejjeb il-monitoraġġ u l-kontroll tal-konformità mal-prinċipju tas-sussidjarjetà. Id-dibattitu ffoka fuq il-kontribuzzjoni possibbli tal-Parlamenti nazzjonali fuq il-bażi tat-Trattati u Protokolli eżistenti. Konferenza ta' insegwiment se tkun organizzata f’April 2006 mill-Presidenza tal-Kunsill. [1] L-obbligu tal-Kummissjoni li tippreżnta rapport annwali dwar l-applikazzjoni tal-prinċipji tas-sussidjarjetà u l-proporzjonalità lill-Kunsill Ewropew u lill-Parlament Ewropew kien minqux fil-Kunsill Ewropew ta' Edinburgh f'Diċembru 1992. Dan l-obbligu kien inkluż fi protokoll anness mat-Trattat li jistabbilixxi l-Komunità Ewropea (it-TEC) fil-qafas ta' l-emendi magħmula mit-Trattat ta' Amsterdam fl-1997. Mill-1995 dan ir-rapport kopra wkoll il-miżuri meħuda biex tittejjeb il-kwalità u l-aċċessibbiltà tal-leġiżlazzjoni (għar-rapport preċedenti, ara COM(2005) 98). Xi elementi li jikkontribwixxu biex tiejbu l-ambjent regolatorju huma riveduti f’aktar dettall mit-3 rapport dwar il-governanza Ewropew (2004-2005) (ara http://www.europa.eu.int/comm/governance/index_fr.htm). [2] “Regolamentazzjoni aħjar għat-tkabbir u l-impiegi fl-Unjoni Ewropea” COM (2005) 97, marzu 2005, sussegmentement imsejjaħ “il-Pjan ta’ Azzjoni”. Din il-komunikazzjoni taġġorna u ttemm il-Pjan ta’ Azzjoni stabbilit fl-2002 ("Simplifikazjoni u titjib ta' l-ambjent regolatorju", COM(2002) 278, 5 ta' Ġunju 2002). Il-pjan ta’ azzjoni jsegwi l-White Paper dwar il-Governanza Ewropea (COM(2001) 727, 25 ta’ Ġunju 2001). [3] ĠU C 321, 31 ta’ Diċembru 2003, p.1. [4] COM(2005) 24. [5] COM(2005) 97. [6] SEC(2005) 791. Ara http://www.europa.eu.int/comm/secretariat_general/impact/docs_en.htm. [7] COM(2005) 518. [8] COM(2005) 462. [9] COM(2005) 535. [10] Iż-żewġ laqgħat (f’Novembru u Diċembru) kienu essenzjalment iddedikati għal regolamentazzjoni aħjar fil-programmi nazzjonali ta’ Liżbona. Il-mandat tal-grupp huwa li jagħti parir lill-Kummissjoni dwar kwistjonijiet ta’ regolamentazzjoni aħjar b’mod ġenerali, imma wkoll biex jipprovdi interface effiċjenti bejn il-Kummissjoni u l-awtoritajiet ewlenin tal-gvern għall-iżvilupp ta’ regolamentazzjoni aħjar fuq livelli ta’ l-UE u dawk nazzjonali. [11] Dawn l-istandards ġew introdotti fl-2003 (COM(2002) 704, 11 ta’ Diċembru 2002). [12] Il-linjigwida interni ta’ l-Assessjar ta’ l-Impatt tal-Kummissjoni ġew riveduti f’Ġunju 2005. Dawn ġew milqugħa bil-kbir minħabba li jistgħu jinqraw aħjar u minħabba li ġie rinfurzat l-impatt analitiku tal-qafas ekonomiku, ambjentali u soċjali. [13] 77 Valutazzjonijiet ta’ l-Impatt saru fl-2005, kontra 29 fl-2004. [14] Ir-riżultat ta’ l-evalwazzjoni indipendenti jrid jitnieda fl-2006 se jtejjeb id- data aktar speċifika dwar il-kwalità ġenerali ta’ l-IAs tal-Kummussjoni u l-evoluzzjoni tagħha. [15] http://europa.eu.int/comm/secretariat_general/regexp/index.cfm?lang=EN. [16] COM(2002) 713, 11 ta’ Diċembru 2002. [17] Aċċess għar-reġistruhttp://europa.eu.int/comm/secretariat_general/regexp/index.cfm?lang=EN. [18] COM(2005) 535. [19] COM(2003) 71. [20] Inkluż prijoritajiet ta’ simplifikazzjoni identifikati mill-Kunsill f’Novembru 2004. [21] Fl-1 ta’ Ġunju 2005 l-Kummiossjoni nediet konsultazzjoni pubblika fl-internet “10 Minuti sabiex jittejjeb l-ambjent tan-negozju”(http://europa.eu.int/yourvoice/forms/dispatch?form=418&lang=EN). [22] Il-Komunikazzjoni dwar metodoloġija komuni ta’ l-UE sabiex tevalwa l-ispejjeż amministrattivi imposti bil-leġiżlazzjoni (COM(2005) 518, akkompanjata b’dokument ta’ ħidma tal-Personell tal-Kummissjoni SEC(2005) 1329 Ħarsa ġenerali tal-metodoloġija komuni ta' l-UE u Rapport dwar il-Fażi Pilota (April-Settembru 2005). [23] Il-Komunikazzjoni speċifikat li l-implimentazzjoni propja u l-użu tal-metodoloġija se tkun “soġġetta għal (a) il-prinċipju ta’ analiżi proporzjonata (il-Kummissjoni żżomm ir-responsabbiltà sabiex tiġġudik l-ispejjeż tal-proposti tagħha); (b) id-disponibbiltà ta’ data suffiċjenti, li tista’ torbot fuqha u rappreżentattiva, kompatibbli mal-metodoloġija komuni ta’ l-UE; u (c) id-disponibbiltà ta' livell adegwat ta' riżorsi ta' personell u riżorsi finanzjari". [24] Fir-Rapport tal-Progress Annwali dwar l-istrateġija ta’ Liżbona adottata f’Jannar 2006, il-Kummissjoni kkonfermat dan billi ħabbret it-tnedija ta’ “eżerċizzju ewlieni biex ikejjel l-ispejjeż l-ispiża amministrattiva li tfiġġ mir-Regoli tal-Komunità (jew il-mod ta’ kif dawn gew implimentati) f;oqsma ta’ politika speċifiċi bħala parti mix-xogħol li għaddej dwar is-simplifikazzjoni leġiżlattiva, b’enfażi speċjali fuq l-SMEs" (COM(2006) 30, 25 ta' Jannar 2006). [25] It-tabelli ta’ konkordanza jindikaw liema miżuri nazzjonali jittrasponu d-dispożizzjoni tad-direttiva. [26] COM(2005) 97. [27] COM(2005) 462. [28] F’Novembru 2005, il-Presidenzi tar-Renju Unit, ta' l-Awstrija u tal-Finlandja ssottomettew karta ta' diskussjoni bit-titolu "l-Avvanzar ta' Regolamentazzjoni Aħjar fl-Ewropa". Dok. tal-Kunsill 15140/05, 29 ta’ Novembru 2005. [29] Innaqqsu l-ispejjeż amministrattivi fuq in-negozji , Konklużjonijiet tal-Kunsill ta’ l-Affarijiet Ekonomiċi u Finanzjarji (8 ta’ Novembru 2005) 13678/05. [30] Konklużjonijiet tal-Kunsill Ewropew tat-22 u t-23 ta’ Marzu 2005. [31] Il-massimu tal-limitu kien sitt xhur wara d-dħul fis-seħh tal-Ftehim, i.e. it-tmiem ta’ Ġunju 2004. [32] Ara l-Anness 2 tad-Dokument ta’ Ħidma tal-Personell tal-Kummissjoni akkompanjanti. [33] Ara s-Sezzjoni 3.2 tad-Dokument ta’ Ħidma tal-Personell tal-Kummissjoni akkompanjanti. [34] Ara s-Sezzjoni 3.3.1 tad-Dokument ta’ Ħidma tal-Personell tal-Kummissjoni akkompanjanti. [35] “Il-Komunità u l-Kumitat ta' l-Affarijiet Ewropej tal-Parlamenti ta' l-Unjoni Ewropea".